**PETAK, 24.4.2020.**

Stigao nam je i petak. Danas ćemo još malo ponavljati, a nakon toga svi na zasluženi vikend! Jeste li jučer povodom Svjetskog dana knjige pročitali neku knjigu ili slikovnicu? Ako niste, imate vremena za vikend.

**HRVATSKI JEZIK – Imenice (ponavljanje)**

Prije nego krenemo s ponavljanjem imenica, sami sebi pregledat ćete jučerašnji zadatak iz HJ.

Ja ću vam dati rješenja vježbe, a vi ćete crvenom bojicom zaokružiti samo one riječi koje ste pogrešno napisali. Nakon toga ćete cijelu rečenicu s pogrešno napisanom riječi ponovno prepisati ispod vježbe, ali ovoga puta pravilno! Ono što ste trebali napisati velikim slovom bit će označeno crvenom bojom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vježba

GRAD RIJEKA IMA PUNO ZANIMLJIVIH ULICA I TRGOVA. VUKOVARSKA ULICA JE NAJDUŽA ULICA U GRADU. U SREDIŠTU GRADA SE NALAZE JADRANSKI TRG I TRG JOSIPA BANA JELAČIĆA. KAZALIŠTE LUTAKA NALAZI SE U ULICI BLAŽA POLIĆA. U STAROM DIJELU GRADA NAJŽIVLJA JE UŽARSKA ULICA. POSEBNO JE ZANIMLJIV MLJEKARSKI TRG. U BLIZINI JE I KORZO, NAŠA NAJPOZNATIJA ULICA I ŠETALIŠTE.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Veliko slovo ste trebali pisati**: - na početku svake rečenice

* u imenu naseljenog mjesta (sve riječi osim u/na)
* u imenu trga ili ulice samo u 1. riječi (Vukovarska ulica, Mljekarski trg) i na svim mjestima gdje se spominje vlastito ime (tu se misli i na prezime)

(Trg Josipa bana Jelačića, Ulica Blaža Polića…)

Vaš sljedeći zadatak je od svake zadane imenice sastaviti po jednu rečenicu. Rečenica treba imati najmanje 5 riječi. U tako sastavljenoj rečenici podcrtaj sve imenice.

Zadane imenice su: **škola, livada, djeca, kiša, sladoled, potok, ribar, knjiga**

Primjer rečenice:

Učenici se žele vratiti u svoje škole. (U ovoj rečenici su dvije imenice pa sam podcrtala obje.)

U pisanke napišite sljedeće:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 24.4.2020.

Imenice

(ponavljanje)

1. Učenici se žele vratiti u svoje škole.

 3.

 4.

 5.

 6.

 7.

 8.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA – Množenje brojem 6 i redoslijed izvođenja računskih radnji (ponavljanje)**

Danas ćete malo rješavati zadatke iz zbirke zadataka. Otvorit ćete i riješiti cijelu 95. stranu (Množenje brojem 6) i zatim na 101. strani (Redoslijed izvođenja računskih radnji) 1., 2., i 3. zadatak.

Naučite tablicu množenja sa 6 jer sljedeći tjedan krećemo na dijeljenje.

Lijepo vas pozdravljam i želim ugodan vikend!

Vaša učiteljica Bojana